b'\n_START_ARTICLE_\nAbdalaati Iguider\n_START_SECTION_\nKarriere\n_START_PARAGRAPH_\nSom junior vant han to VM-medaljer. Ved junior-VM 2004 fikk han gull p\xc3\xa5 1500 meter, og ved junior-VM 2006 fikk han s\xc3\xb8lv, bak Remmy Ndiwa. _NEWLINE_Han deltok ved sommer-OL 2008 i Beijing. Han kom p\xc3\xa5 andreplass i sitt semifinaleheat, bak kenyanske Asbel Kiprop, og endte p\xc3\xa5 femteplass i finalen med tiden 3.34,66. Asbel Kiprop vant gull i denne \xc3\xb8velsen, og Iguider var den eneste marokkanske ut\xc3\xb8veren i finalen. _NEWLINE_Hans f\xc3\xb8rste internasjonale medalje som senior fikk han ved Middelahavslekene 2009 i Pescara, der han kom p\xc3\xa5 tredjeplass p\xc3\xa5 1500 meter. Samme \xc3\xa5r deltok han ogs\xc3\xa5 ved VM i friidrett i Berlin, og endte her p\xc3\xa5 11.-plass i finalen med tiden 3.38,35. Hans landsmenn Mohamed Moustaoui og Amine La\xc3\xa2lou endte p\xc3\xa5 hhv. 6. og 10.-plass, og Yusuf Saad Kamel vant gull. _NEWLINE_I 2010 fikk han sin f\xc3\xb8rste VM-medalje som senior, da han fikk s\xc3\xb8lv ved VM innend\xc3\xb8rs 2010, et tidels sekund bak Deresse Mekonnen. Tiden hans ble 3.41,96. I 2011 kom han p\xc3\xa5 femteplass ved VM i Daegu. _NEWLINE_Ved VM i friidrett innend\xc3\xb8rs 2012 i Istanbul vant han gull p\xc3\xa5 1500 meter, med tiden 3:45,21.'